pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-บีโอไอจัดทัพเอสเอ็มอีภาคใต้บุก เชียงใหม่-ลำพูน หนุนขยายตลาด สร้างเครือข่ายธุรกิจ ต่อยอดการผลิต
วันศุกร์ที่ 16 พฤศจิกายน 2561
บีโอไอจัดทัพเอสเอ็มอีภาคใต้บุก เชียงใหม่-ลําพูน หนุนขยายตลาด สร้างเครือข่ายธุรกิจ ต่อยอดการผลิต
บีโอไอสงขลา จัดทัพเอสเอ็มอีไทยจากภาคใต้บุกภาคเหนือ หวังปูทางขยายตลาดในจังหวัดเชียงใหม่และลําพูน พร้อมเยี่ยมชมกิจการชั้นนําเพื่อสร้างเครือข่ายทางธุรกิจ
นายภนธร วงศ์พรหม ผู้อํานวยการศูนย์เศรษฐกิจการลงทุนภาคที่ 5 สํานักงานคณะกรรมการส่งเสริมการลงทุน (บีโอไอสงขลา)เปิดเผยว่า ระหว่างวันที่ 18-21 ธันวาคม 2561 นี้บีโอไอสงขลาจะจัดกิจกรรม“พัฒนาศักยภาพ และสร้างเครือข่ายแก่เอสเอ็มอีไทย” เส้นทางสงขลา-เชียงใหม่-ลําพูน-สงขลา เพื่อสนับสนุนให้ ผู้ประกอบการขนาดกลางและขนาดย่อม (เอสเอ็มอี) ในภาคใต้เดินทางไปขยายโอกาสทางการตลาด สร้างเครือข่ายกับนักลงทุนในภาคเหนือ
กิจกรรมสําคัญคือการเยี่ยมชม บริษัท พานาคอฟฟี่ จํากัด ผู้ผลิตกาแฟคัดคุณภาพ โดยนําเมล็ดกาแฟออร์แกนิคที่ผ่านการใช้เทคโนโลยีคัดแยกเมล็ดสี (Color Sorter) จนได้เมล็ดกาแฟคุณภาพ และเยี่ยมชมศูนย์เรียนรู้กาแฟครบวงจรเพื่อพัฒนาทักษะไปสู่เกษตรกรรรมที่ยั่งยืน นอกจากนั้นยังมีกิจกรรม ศึกษาวิธีบริหารจัดการฟาร์มสตรอว์เบอร์รีช้าง ซึ่งเป็นสมาร์ทฟาร์มมิ่งที่ใช้เทคโนโลยีจากประเทศเกาหลี สร้างโรงเรือนไฮเทคควบคุมระบบปรับอากาศ แสง และอุณหภูมิด้วยคอมพิวเตอร์ เป็นสมาร์ทฟาร์ม 1 ใน 5 แห่งของเอเชีย
“พื้นที่ภาคเหนือ เป็นพื้นที่ที่มีความหลากหลายด้านอุตสาหกรรม มีภาคการเกษตรที่เข้มแข็งและโดดเด่น จึงเป็นโอกาสในการต่อยอดความรู้และเพิ่มศักยภาพให้ผู้ประกอบการทางภาคใต้นําไปพัฒนาเทคโนโลยีและนวัตกรรมของตัวเองให้ดีขึ้น” นายภนธรกล่าว
นายภนธร กล่าวเพิ่มเติมว่า ผู้ร่วมกิจกรรมยังได้ชมฟาร์มโคนมแบบครบวงจรของบริษัทเชียงใหม่เฟรชมิลด์ฟาร์ม ฟาร์มแห่งนี้เป็นฟาร์มโคนมที่ได้มาตรฐานสากล และมีการใช้เทคโนโลยีที่สมัยที่สุดในประเทศไทย มีระบบจัดการฟาร์มที่เป็นมิตรต่อสิ่งแวดล้อมและเยี่ยมชมบริษัทโฮยา ลําพูน จํากัด ผู้ผลิตเลนส์แก้วตาเทียม (Contact Lenses) ที่มีการวิจัยและพัฒนาเลนส์สัมผัสสายตาให้มีความคงตัวและมีประสิทธิภาพสูง
ทั้งนี้บีโอไอให้ความสําคัญกับกลุ่มเอสเอ็มอีเพื่อสร้างความเข้มแข็งให้กับผู้ประกอบการไทย โดยเปิดให้การส่งเสริมการลงทุนกว่า 300 ประเภทกิจการ และปรับลดเงื่อนไขบางประการลง เช่น ปรับลดเงินลงทุนในการยื่นขอรับการส่งเสริมฯ ให้เหลือเพียง 500,000 บาท จากปกติที่ต้องเริ่มต้น 1 ล้านบาทการอนุญาตให้นําเครื่องจักรใช้แล้วในประเทศเข้ามาใช้ในโครงการได้ สิทธิประโยชน์ที่ได้รับ เช่น การยกเว้น ภาษีเงินได้นิติบุคคล การยกเว้นอากรขาเข้าเครื่องจักรและวัตถุดิบ โดยเอสเอ็มอีสามารถขอรับการส่งเสริมการลงทุนได้ถึงวันที่ 30 ธันวาคม 2562
สําหรับผู้สนใจร่วมกิจกรรม“พัฒนาศักยภาพและสร้างเครือข่ายแก่เอสเอ็มอีไทย”สามารถติดต่อบีโอไอสงขลา โทร 0-7458-4504 หรือ 0-7458-4506
**************************************
รัฐบาลไทย-ข่าวทำเนียบรัฐบาล-กรมพัฒนาพลังงานทดแทนและอนุรักษ์พลังงาน นำจิตอาสา ทำความดี ด้วยหัวใจ
วันจันทร์ที่ 9 กรกฎาคม 2561
กรมพัฒนาพลังงานทดแทนและอนุรักษ์พลังงาน นําจิตอาสา ทําความดี ด้วยหัวใจ
กรมพัฒนาพลังงานทดแทนและอนุรักษ์พลังงาน (พพ.) จัดกิจกรรม “จิตอาสา เราทําความดี
ด้วยหัวใจ”
กรมพัฒนาพลังงานทดแทนและอนุรักษ์พลังงาน (พพ.) จัดกิจกรรม “จิตอาสา เราทําความดี
ด้วยหัวใจ” ถวายเป็นพระราชกุศลแด่สมเด็จพระเจ้าอยู่หัว เนื่องในวโรกาส วันเฉลิมพระชนมพรรษา 28 กรกฎาคม 2561 โดยมีนายธรรมยศ ศรีช่วย ปลัดกระทรวงพลังงาน นายยงยุทธ จันทรโรทัยรองปลัดกระทรวงพลังงาน และนายประพนธ์ วงษ์ท่าเรือ อธิบดีกรมพัฒนาพลังงานทดแทนและอนุรักษ์พลังงาน รวมถึงผู้บริหาร คณะจิตอาสา เจ้าหน้าที่ กรมพัฒนาพลังงานทดแทนและอนุรักษ์พลังงาน ร่วมใส่บาตรอาหารแห้งแด่พระภิกษุสงฆ์ โดยพร้อมเพรียงกัน ณ บริเวณหน้าอาคาร 7
นอกจากนี้ยังได้ร่วมแรง ร่วมใจทํากิจกรรมบําเพ็ญสาธารณะประโยชน์ อาทิ การช่วยกันเก็บขยะ เปลี่ยนหลอดไฟประหยัดพลังงาน ทําความสะอาดพื้นและถนนบริเวณตลาดชุมชนชาวชูชีพ บริเวณวัดชํานิหัตถการ และบริเวณวัดสระบัว ทําให้การปฏิบัติศาสนกิจของพระสงฆ์และการบําเพ็ญกุศลของประชาชนโดยรอบได้รับความสะดวกสบาย เป็นแบบอย่างในการพัฒนาสภาพแวดล้อม และความเป็นอยู่ในชุมชนให้มีสภาพที่ดีขึ้น
รัฐบาลไทย-ข่าวทำเนียบรัฐบาล-แนวทางปฏิบัติสำหรับรถสองแถว เพื่อป้องกันโควิด-19
วันพฤหัสบดีที่ 21 พฤษภาคม 2563
แนวทางปฏิบัติสําหรับรถสองแถว เพื่อป้องกันโควิด-19
มีแนวทางปฏิบัติอย่างไรบ้างนะ
คนขับ
-สวมหน้ากากอนามัย
-คนขับที่ป่วยห้ามขับรถเด็ดขาด
-สามารถปฏิเสธผู้โดยสารที่ไม่สวมหน้ากากอนามัยได้
ตัวรถ
-จัดที่นั่งตามมาตรการเว้นระยะห่าง
-จัดให้มีจุดบริการแอลกอฮอล์
-ทําความสะอาดรถทุกครั้งทั้งก่อนและหลังให้บริการ
ผู้โดยสาร
-สวมหน้ากากอนามัยตลอดเวลาเดินทาง
-ใช้มาตรการเว้นระยะห่าง
-ล้างมือด้วยเจลแอลกอฮอล์
-งดคุยโทรศัพท์
รัฐบาลไทย-ข่าวทำเนียบรัฐบาล-“ยุติธรรม” ลงนาม MOU ขับเคลื่อนแนวทางป้องกันปัญหาอาชญากรรม และเชื่อมโยงฐานข้อมูลประชาชน
วันพฤหัสบดีที่ 9 มีนาคม 2560
“ยุติธรรม” ลงนาม MOU ขับเคลื่อนแนวทางป้องกันปัญหาอาชญากรรม และเชื่อมโยงฐานข้อมูลประชาชน
กระทรวงยุติธรรมลงนามบันทึกความร่วมมือ(MOU) ร่วมกับหน่วยงานภาครัฐที่เกี่ยวข้อง จํานวน ๒ ฉบับ
เมื่อวันพฤหัสบดีที่ ๙ มีนาคม ๒๕๖๐ เวลา ๑๐.๐๐ น.
กระทรวงยุติธรรมลงนามบันทึกความร่วมมือ(MOU) ร่วมกับหน่วยงานภาครัฐที่เกี่ยวข้อง
จํานวน ๒ ฉบับ ได้แก่
๑) การเชื่อมโยงข้อมูลประชาชนและการบริการภาครัฐ
ระหว่างการบูรณาการฐานข้อมูลประชาชนและการบริการภาครัฐ (MOI Linkage Center) กระทรวงมหาดไทย
กับศูนย์แลกเปลี่ยนข้อมูลกระบวนการยุติธรรม (Data Exchange Center) กระทรวงยุติธรรม
เพื่อเป็นต้นแบบการดําเนินงานเชื่อมโยงข้อมูลตามนโยบายของรัฐบาลโดยวิธีทางอิเล็กทรอนิกส์
อันจะทําให้เกิดความสะดวก รวดเร็ว และคุ้มค่า ตามแนวนโยบายประเทศ ๔.๐
และ ๒) การขับเคลื่อนกรอบแนวทางการป้องกันอาชญากรรม
ระหว่างกระทรวงยุติธรรม กระทรวงมหาดไทย และกรุงเทพมหานคร
เพื่อเป็นกรอบทิศทางในการพัฒนางานด้านการป้องกันอาชญากรรมให้มีประสิทธิภาพ
เชื่อมโยงและบูรณาการภารกิจของหน่วยงานที่เกี่ยวข้องให้มีทิศทางเดียวกัน
อันจะนําไปสู่เป้าหมายการลดปัญหาอาชญากรรม สร้างความปลอดภัยให้กับประชาชนในสังคม
โดยมี นายธวัชชัย ไทยเขียว รองปลัดกระทรวงยุติธรรม
ร่วมเป็นสักขีพยานในพิธีลงนามบันทึกความร่วมมือดังกล่าว
ณ ห้องออดิทอเรียม โรงแรมเซ็นทรา ศูนย์ราชการและคอนเวนชันเซ็นเตอร์ แจ้งวัฒนะ กรุงเทพฯ
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาลพร้อมออกสลากสัญจร งวดประจำวันที่ 1 กันยายน 2560 นี้ ณ ห้องธนารมย์แกรนด์  โรงแรมธรรมรินทร์ ธนา อำเภอเมืองตรัง จังหวัดตรัง
วันพุธที่ 30 สิงหาคม 2560
สํานักงานสลากกินแบ่งรัฐบาลพร้อมออกสลากสัญจร งวดประจําวันที่ 1 กันยายน 2560 นี้ ณ ห้องธนารมย์แกรนด์  โรงแรมธรรมรินทร์ ธนา อําเภอเมืองตรัง จังหวัดตรัง
ในการออกรางวัลงวดประจําวันที่ 1 กันยายน 2560 นี้ สํานักงานสลากกินแบ่งรัฐบาลจะเดินทางไปออกรางวัลสลากสัญจร ณ ห้องธนารมย์แกรนด์  โรงแรมธรรมรินทร์ ธนา อําเภอเมืองตรัง จังหวัดตรัง  เพื่อเปิดโอกาสให้ประชาชนในต่างจังหวัดได้เห็นขั้นตอนและวิธีการ
สํานักงานสลากกินแบ่งรัฐบาลพร้อมออกสลากสัญจร งวดประจําวันที่ 1 กันยายน 2560 นี้ ณ ห้องธนารมย์แกรนด์ โรงแรมธรรมรินทร์ ธนา อําเภอเมืองตรัง จังหวัดตรัง
พลตรีฉลองรัฐ นาคอาทิตย์ ผู้อํานวยการสํานักงานสลากกินแบ่งรัฐบาล เปิดเผยต่อผู้สื่อข่าวว่า ในการออกรางวัลงวดประจําวันที่ 1 กันยายน 2560 นี้ สํานักงานสลากกินแบ่งรัฐบาลจะเดินทางไปออกรางวัลสลากสัญจร ณ ห้องธนารมย์แกรนด์ โรงแรมธรรมรินทร์ ธนา อําเภอเมืองตรัง จังหวัดตรัง เพื่อเปิดโอกาสให้ประชาชนในต่างจังหวัดได้เห็นขั้นตอนและวิธีการตลอดจนอุปกรณ์ที่ใช้ในการออกรางวัลด้วยตนเอง จะได้ไม่หลงเชื่อข่าวลือเรื่องเลขเด็ดจากกลุ่มมิจฉาชีพที่ทําการหลอกลวงต้มตุ๋นโดยการส่งจดหมายแอบอ้างว่าสามารถให้ตัวเลขที่จะออกรางวัลได้ สําหรับการออกรางวัลครั้งนี้ ผู้ว่าราชการจังหวัดตรัง ให้เกียรติเป็นประธานกรรมการออกรางวัลรวมทั้งข้าราชการระดับสูง ผู้นําชุมชนและผู้แทนสื่อมวลชนในพื้นที่ร่วมเป็นคณะกรรมการออกรางวัล รวมทั้งจะเชิญข้าราชการของจังหวัดร่วมทําหน้าที่หมุนวงล้อสลับกับพนักงานหมุนวงล้อของสํานักงานสลากกินแบ่งรัฐบาลด้วย
ประชาชนที่สนใจสามารถเข้าชมการออกรางวัลได้ด้วยตนเองโดยไม่มีค่าใช้จ่าย พร้อมนําบัตรประจําตัวประชาชนแสดงในวันดังกล่าวด้วย นอกจากนี้ ยังสามารถรับชมการถ่ายทอดสดได้ทางช่องทางต่างๆ ดังนี้
สถานีวิทยุโทรทัศน์แห่งประเทศไทย ช่อง 11 กรมประชาสัมพันธ์ ตั้งแต่เวลา 15.00 - 16.00 น.
สถานีโทรทัศน์ไทยรัฐทีวี ตั้งแต่เวลา 14.00 เป็นต้นไป
สถานีโทรทัศน์ข่าวสปริงนิวส์ ตั้งแต่เวลา 14.30 น. เป็นต้นไป
รับฟังการถ่ายทอดเสียงทางสถานีวิทยุกระจายเสียงแห่งประเทศไทย กรมประชาสัมพันธ์ และทางสถานีวิทยุสปริงเรดิโอ เอฟเอ็ม 98.5 MHz ตั้งแต่เวลา 14.30 น. เป็นต้นไป
ผู้อํานวยการสํานักงานสลากกินแบ่งรัฐบาล กล่าวเพิ่มเติมว่า นอกจากการเดินทางมาออกรางวัลสลากสัญจรแล้ว สํานักงานสลากกินแบ่งรัฐบาลยังได้จัดกิจกรรมเพื่อดูแลสังคม โดยร่วมกับสถาบันสุขภาพเด็กแห่งชาติมหาราชินี จัดกิจกรรมเลี้ยงอาหารกลางวันเด็ก และจัดหน่วยแพทย์เคลื่อนที่ให้บริการตรวจสุขภาพแก่เด็ก ณ ศูนย์การศึกษาพิเศษ เขตการศึกษา 4 จังหวัดตรัง ในวันที่ 31 สิงหาคม 2560 และให้บริการตรวจรักษาโรคแก่ประชาชนทั่วไปบริเวณห้องธนารมย์แกรนด์ โรงแรมธรรมรินทร์ ธนา อําเภอเมืองตรัง จังหวัดตรัง ในวันที่ 1 กันยายน ๒๕๖๐ ผู้อํานวยการสํานักงานสลากกินแบ่งรัฐบาลกล่าวในตอนท้ายว่า สํานักงานสลาก กินแบ่งรัฐบาลขอเชิญพี่น้องประชาชนชาวจังหวัดตรัง และจังหวัดใกล้เคียงร่วมชมการออกรางวัลสลากสัญจรครั้งนี้ได้ในวันที่ 1 กันยายน 2560 รวมทั้งติดตามความเคลื่อนไหวและภารกิจที่น่าสนใจของสํานักงานสลาก กินแบ่งรัฐบาล ได้ที่ www.glo.or.th
รัฐบาลไทย-ข่าวทำเนียบรัฐบาล-กระทรวงอุตสาหกรรมร่วมเป็นเจ้าภาพสวดพระอภิธรรมศพ พลเอกเปรม ติณสูลานนท์ ประธานองคมนตรีและรัฐบุรุษ
วันจันทร์ที่ 16 กันยายน 2562
กระทรวงอุตสาหกรรมร่วมเป็นเจ้าภาพสวดพระอภิธรรมศพ พลเอกเปรม ติณสูลานนท์ ประธานองคมนตรีและรัฐบุรุษ
นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม ร่วมเป็นเจ้าภาพสวดพระอภิธรรมศพ พลเอกเปรม ติณสูลานนท์ ประธานองคมนตรีและรัฐบุรุษ ณ วัดเบญจมบพิตรดุสิตวนารามราชวรวิหาร
13 กันยายน 2562 นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นายภิรมย์ พลวิเศษ เลขานุการรัฐมนตรีว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม พร้อมด้วยผู้บริหาร ข้าราชการ และเจ้าหน้าที่กระทรวงอุตสาหกรรม ร่วมเป็นเจ้าภาพสวดพระอภิธรรมศพ พลเอกเปรม ติณสูลานนท์ ประธานองคมนตรีและรัฐบุรุษ ณ วัดเบญจมบพิตรดุสิตวนารามราชวรวิหาร เขตดุสิต กรุงเทพมหานคร
รัฐบาลไทย-ข่าวทำเนียบรัฐบาล-หากไม่สวมหมวกนิรภัยเสี่ยงต่อการติดเชื้อ Covid- 19 หรือไม่
วันพฤหัสบดีที่ 7 พฤษภาคม 2563
หากไม่สวมหมวกนิรภัยเสี่ยงต่อการติดเชื้อ Covid- 19 หรือไม่
ไม่สวมหมวกนิรภัยเสี่ยงต่อการติดเชื้อ Covid- 19 หรือไม่
Q : หากไม่สวมหมวกนิรภัยเสี่ยงต่อการติดเชื้อ Covid- 19 หรือไม่
A : เสี่ยง เพราะหมวกนิรภัยที่มีกระจกป้องกันลม
จะทําหน้าที่เป็นหน้ากากพลาสติกคลุมหน้าคล้าย face shield ที่บุคลากรทางการแพทย์ใช้เพื่อป้องกันการติดเชื้อ ทั้งนี้ ควรทําความสะอาดหมวกนิรภัยทุกครั้งเพราะเชื้อโรคอาจติดอยู่ที่หมวกนิรภัยได้
รัฐบาลไทย-ข่าวทำเนียบรัฐบาล-บริษัท การบินไทย จำกัด (มหาชน) ชี้แจงไม่มีการเจาะระบบเพื่อปรับเปลี่ยนหน้าเว็บไซต์
วันจันทร์ที่ 30 เมษายน 2561
บริษัท การบินไทย จํากัด (มหาชน) ชี้แจงไม่มีการเจาะระบบเพื่อปรับเปลี่ยนหน้าเว็บไซต์
บริษัท การบินไทย จํากัด (มหาชน) (บกท.) กระทรวงคมนาคม ชี้แจงกรณีที่เว็บไซต์ The Hack Post ประกาศว่า เว็บไซต์ของ บกท. ถูกแก้ไขปรับเปลี่ยนหน้าเว็บไซต์โดยแฮ็กเกอร์ จํานวน 23 เว็บเพจ เมื่อวันที่ 24 เมษายน 2561
บกท. ขอยืนยันว่า ไม่มีการเจาะระบบปรับเปลี่ยนหน้าเว็บไซต์ของ บกท. ตามที่เว็บไซต์ The Hack Post ประกาศแต่อย่างใด ทั้งนี้ บกท. มีมาตรการป้องกันของระบบคอมพิวเตอร์และเว็บไซต์เป็นไปตามมาตรฐานสากล รวมทั้งมีเจ้าหน้าที่ดูแลรักษาความปลอดภัยระบบคอมพิวเตอร์ของ บกท. ตลอด 24 ชั่วโมง ซึ่งจากกรณีดังกล่าว บกท. ได้ดําเนินการตรวจสอบอย่างเร่งด่วนแล้ว เบื้องต้นพบว่า 23 เว็บเพจดังกล่าวที่ปรากฏและอ้างว่าเป็นของ บกท. นั้น ไม่ได้อยู่ภายใต้การดูแลของ บกท. และไม่มีอยู่จริง เพียงแต่มีการใช้ชื่อ thaiairways.com เป็นส่วนหนึ่งของชื่อเว็บเพจเพื่อให้เกิดความเข้าใจผิดว่ามีส่วนเกี่ยวข้องกับ บกท.
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ เป็นประธานการประชุมคณะกรรมการการกีฬาแห่งประเทศไทย ครั้งที่ 1/2562
วันศุกร์ที่ 18 มกราคม 2562
รอง นรม.พล.อ.ประวิตรฯ เป็นประธานการประชุมคณะกรรมการการกีฬาแห่งประเทศไทย ครั้งที่ 1/2562
รอง นรม.พล.อ.ประวิตรฯ เป็นประธานการประชุมคณะกรรมการการกีฬาแห่งประเทศไทย ครั้งที่ 1/2562  เห็นชอบประกาศกําหนดจัดตั้งสมาคมกีฬากระดานโต้คลื่น (Surfing) และกีฬาไลฟ์เซฟวิ่ง (Life Saving)
วันนี้ (16 มกราคม 2562) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย ครั้งที่ 1/2562 สรุปสาระสําคัญดังนี้
ที่ประชุมมีมติพิจารณาและให้ความเห็นชอบ ประกาศกําหนดชนิดกีฬาที่สามารถขอจดทะเบียนจัดตั้งสมาคมกีฬา ได้แก่ กระดานโต้คลื่น (Surfing) และกีฬาไลฟ์เซฟวิ่ง (Life Saving) โดยเป็นไปตามประกาศการกีฬาแห่งประเทศไทยว่าด้วยหลักเกณฑ์ เพื่อประกาศกําหนดเป็นชนิดกีฬาที่สามารถขอจดทะเบียนจัดตั้งสมาคมกีฬา พ.ศ. 2561 ซึ่งกระดานโต้คลื่น (Surfing) เป็นชนิดกีฬาที่อยู่ในความรับผิดชอบของสหพันธ์กีฬาเซิร์ฟนานาชาติ (International Surfing Association : ISA) ได้รับการรับรองจากสมัชชาสหพันธ์กีฬานานาชาติ (Global Association of International Sports Federations : GAISF) ประเทศไทยโดยสมาคมกีฬาโต้คลื่นได้เข้าเป็นสมาชิกของสหพันธ์กีฬาเซิร์ฟนานาชาติ (International Surfing Association : ISA) เมื่อปี พ.ศ. 2555
โดยประเทศที่มีผู้เล่นและนักกีฬา ที่เป็นสมาชิกสหพันธ์กีฬาไลฟ์เซฟวิ่งนานาชาติ The International Life Saving Federation (ILS) ประกอบด้วย ทวีปอเมริกา จํานวน 17 ประเทศ ทวีอเมริกา จํานวน 12 ประเทศ เอเชียแปซิฟิก จํานวน 21 ประเทศ และยุโรป จํานวน 33 ประเทศ ส่วนผู้เล่นกีฬาไลฟ์เซฟวิ่ง (Life Saving) ในประเทศไทย มีจํานวนกว่า 1,350 คน
นอกจากนี้ ที่ประชุมมีมติพิจารณาและให้ความเห็นชอบ ให้เสนอขอใช้งบกลางการจ้างออกแบบศูนย์ฝึกกีฬาแห่งชาติ (ส่วนกลาง) National Training Center (NTC) เมื่อออกแบบเสร็จเรียบร้อย โดยนําเสนอคณะรัฐมนตรีต่อไป
................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 13 เมษายน 2563
วันจันทร์ที่ 13 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 13 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 13 เมษายน 2563 1. สถานการณ์ทั่วโลกข้อมูลตั้งแต่วันที่ 5 มกราคม – 13 เมษายน 2563 (7.00 น.) พบผู้ป่วยยืนยันติดเชื้อจํานวน 1,851,734 ราย เสียชีวิต 111,179 ราย ส่วนสถานการณ์ต่างปร
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่13 เมษายน 2563
1. สถานการณ์ทั่วโลกข้อมูลตั้งแต่วันที่5 มกราคม –13 เมษายน 2563 (7.00 น.) พบผู้ป่วยยืนยันติดเชื้อจํานวน 1,851,734 ราย เสียชีวิต 111,179 ราย ส่วนสถานการณ์ต่างประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 560,402 ราย เสียชีวิต 22,105 ราย สเปนพบผู้ป่วย 166,831 ราย เสียชีวิต 17,209 ราย และอิตาลีพบผู้ป่วย 156,363 ราย เสียชีวิต 19,899 ราย
2. สถานการณ์ในประเทศไทย (12 เมษายน 2563 เวลา 16.00 น.) ผู้ป่วยกลับบ้านได้ 70 ราย ผู้ป่วยรายใหม่ 28 ราย นับเป็นลําดับที่ 2,552-2,579 จําแนกเป็นกลุ่มดังนี้
กลุ่มที่ 1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน18ราย มีรายละเอียด ดังนี้
1.1 สัมผัสกับผู้ป่วยที่มีรายงานมาแล้ว 18 ราย
กลุ่มที่ 2ผู้ป่วยรายใหม่ จํานวน7รายมีรายละเอียด ดังนี้
2.1 คนไทยเดินทางกลับจากต่างประเทศ 1 ราย
2.2 ไปสถานที่ชุมนุมชน เช่น ห้างสรรพสินค้า, ตลาดนัด, สถานที่ท่องเที่ยว 1 ราย
2.3 อาชีพเสี่ยง 2 ราย
2.4 บุคลากรทางการแพทย์ 3 ราย
กลุ่มที่ 3วันนี้ไม่มีรายงานผู้ป่วย (ยืนยันพบเชื้อ อยู่ระหว่างสอบสวนโรค)
กลุ่มที่ 4เดินทางมาจากต่างประเทศ และเข้าState Quarantines3ราย
วันนี้ ได้รับรายงานผู้ป่วยเสียชีวิตเพิ่ม 2 ราย
รายที่ 1เป็นชายไทย อายุ 56 ปี มีประวัติสัมผัสกับผู้ป่วยที่สนามมวย เข้ารับรักษาที่ โรงพยาบาลเอกชนแห่งหนึ่งในจังหวัดสมุทรปราการ ด้วยอาการ ไข้ ไอ ต่อมามีอาการเหนื่อยมากขึ้น เสียชีวิตวันที่ 12 เมษายน 2563 (เป็นผู้เสียชีวิตรายที่ 39)
รายที่ 2เป็นชายไทย อายุ 43 ปี มีโรคประจําตัว คือ ไตเรื้อรัง เบาหวาน และ ไขมันในเลือดสูง เข้ารับรักษาที่โรงพยาบาลเอกชนแห่งหนึ่งในกรุงเทพมหานคร ด้วยอาการไข้สูง ไอ เจ็บคอ มีน้ํามูก หายใจ ลําบาก ถ่ายเหลว เสียชีวิตวันที่ 11 เมษายน 2563 (เป็นผู้เสียชีวิตรายที่ 40)
โดยสรุปภาพรวมวันนี้ มีผู้ป่วยกลับบ้านสะสม 1,288 ราย ยังรักษาในโรงพยาบาล 1,251 รายเสียชีวิตรวม 40 รายรวมมีผู้ป่วยสะสม 2,579 ราย
**************************************13 เมษายน 2563
รัฐบาลไทย-ข่าวทำเนียบรัฐบาล-รมว.พม.ตรวจเยี่ยม กคช.เน้นการขับเคลื่อนงานตามยุทธศาสตร์การพัฒนาที่อยู่อาศัย
วันศุกร์ที่ 8 ธันวาคม 2560
รมว.พม.ตรวจเยี่ยม กคช.เน้นการขับเคลื่อนงานตามยุทธศาสตร์การพัฒนาที่อยู่อาศัย
รมว.พม.ตรวจเยี่ยม กคช.เน้นการขับเคลื่อนงานตามยุทธศาสตร์การพัฒนาที่อยู่อาศัย
วันนี้ (8 ธ.ค. 60) เวลา 10.00 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ตรวจเยี่ยมการเคหะแห่งชาติ (กคช.) พร้อมรับฟังบรรยายสรุปภารกิจในภาพรวมของ กคช. โดยมี ดร.ธัชพล กาญจนกูล ผู้ว่าการ กคช. เป็นผู้นําบรรยายสรุป จากนั้น มอบนโยบายและแนวทางการดําเนินงานตามภารกิจของกระทรวง พม. พร้อมตรวจเยี่ยมอาคารสถานที่ และพบปะพูดคุยกับข้าราชการ เจ้าหน้าที่ กคช. เพื่อสร้างขวัญกําลังใจในการปฏิบัติงาน ณ ห้องวทัญญู ณ ถลาง สํานักงานใหญ่ การเคหะแห่งชาติ แขวงคลองจั่น เขตบางกะปิ กรุงเทพมหานคร
พลเอก อนันตพรกล่าวว่า การเคหะแห่งชาติ หรือ กคช. เป็นหน่วยงานรัฐวิสาหกิจสังกัดกระทรวง พม. โดยมีภารกิจหลัก ในการพัฒนาที่อยู่อาศัยสําหรับประชาชนผู้มีรายได้น้อยถึงปานกลางได้มีที่อยู่อาศัย พร้อมด้วยระบบสาธารณูปโภค สาธารณูปการ และสิ่งอํานวยความสะดวกครบครัน รวมทั้งยกระดับคุณภาพชีวิตของผู้อยู่อาศัยให้ดีขึ้น ทั้งด้านสังคม เศรษฐกิจ และสิ่งแวดล้อม ตลอดจนให้ความช่วยเหลือด้านการเงินแก่ผู้ที่ต้องการมีที่อยู่อาศัยเป็นของตนเอง โดยดําเนินงานภายใต้วิสัยทัศน์ "เป็นองค์กรหลักด้านการพัฒนาที่อยู่อาศัย ชุมชนและเมือง เพื่อความมั่นคงและยั่งยืนของสังคมไทย”
พลเอก อนันตพรกล่าวเพิ่มเติมว่า ปัจจุบัน กคช. ขับเคลื่อนภารกิจการพัฒนาที่อยู่อาศัยภายใต้แผนยุทธศาสตร์การพัฒนาที่อยู่อาศัย 10 ปี (พ.ศ.2559 - 2568) และแผนแม่บทการพัฒนาที่อยู่อาศัยระยะ 20 ปี (พ.ศ.2560 - 2579) โดยมีแผนงานการพัฒนา ที่อยู่อาศัยระยะ 5 ปี (พ.ศ.2561 – 2565) ของ กคช. ประกอบด้วย 1) แผนยกระดับคุณภาพชีวิต (เช่า) ช่วยเหลือผู้มีรายได้น้อย ที่ยังไม่สามารถรับภาระที่อยู่อาศัยเป็นของตนเองได้ โดยจัดสร้างโครงการอาคารเช่ารองรับ จํานวน 77,958 หน่วย 2) แผนเสริมสร้างความมั่นคงด้านการอยู่อาศัย (เช่าซื้อ) ช่วยเหลือผู้มีรายได้น้อยถึงปานกลาง นักศึกษาจบใหม่ และครอบครัวขยาย ได้มีที่อยู่อาศัยเป็นของตนเอง โดยจัดทําโครงการในพื้นที่กรุงเทพฯ ปริมณฑล และภูมิภาคทั่วประเทศ จํานวน 94,000 หน่วย 3) แผนพัฒนาที่อยู่อาศัยสําหรับข้าราชการ สร้างความมั่นคงด้านการอยู่อาศัยให้กับข้าราชการและเจ้าหน้าที่ชั้นผู้น้อยในสังกัดหน่วยงานของรัฐ จํานวน 37,500 หน่วย และ 4) แผนความร่วมมือกับภาคเอกชนในการพัฒนาที่อยู่อาศัย (บ้านประชารัฐ) เป็นการร่วมมือกับภาคเอกชนในการพัฒนาที่อยู่อาศัย จํานวน 150,000 หน่วย ซึ่งดําเนินการโดยกระทรวงการคลัง ผ่านมาตรการสนับสนุนด้านต่างๆ และการเคหะแห่งชาติเป็นผู้สนับสนุนการดําเนินงานในส่วนที่เกี่ยวข้อง
รัฐบาลไทย-ข่าวทำเนียบรัฐบาล-นรม. รับรายงานเหตุการณ์กรณี เกิดเหตุระเบิดใน รพ.พระมงกุฎฯ สายวันนี้ แนะประชาชนอย่าตื่นตระหนก สั่งช่วยเหลือผู้บาดเจ็บ พร้อมเร่งตรวจสอบสาเหตุที่แท้จริง
วันจันทร์ที่ 22 พฤษภาคม 2560
นรม. รับรายงานเหตุการณ์กรณี เกิดเหตุระเบิดใน รพ.พระมงกุฎฯ สายวันนี้ แนะประชาชนอย่าตื่นตระหนก สั่งช่วยเหลือผู้บาดเจ็บ พร้อมเร่งตรวจสอบสาเหตุที่แท้จริง
นายกรัฐมนตรีรับรายงานเหตุการณ์กรณี เกิดเหตุระเบิดใน รพ.พระมงกุฎฯ สายวันนี้ แนะประชาชนอย่าตื่นตระหนก สั่งช่วยเหลือผู้บาดเจ็บ พร้อมเร่งตรวจสอบสาเหตุที่แท้จริง
วันนี้ (22 พฤษภาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรี ได้รับรายงานจาก รัฐมนตรีว่าการกระทรวงกลาโหมและผู้บัญชาการ ทหารบกแล้วถึง กรณีเหตุระเบิดบริเวณ ห้องจ่ายยานายทหารสัญญาบัตร ชั้น 1 อาคารเฉลิมพระเกียรติของโรงพยาบาลพระมงกุฎเกล้า ในช่วงสายวันนี้ โดยมีผู้บาดเจ็บ เล็กน้อย ประมาณ 24 ราย
"เบื้องต้น ทางโรงพยาบาลได้ควบคุมพื้นที่ เกิดเหตุได้ เป็นที่เรียบร้อยแล้ว โดย นายกรัฐมนตรีได้สั่งการให้หน่วยงานที่เกี่ยวข้องดูแล ผู้บาดเจ็บ อย่างเต็มที่ และ ให้เร่งตรวจสอบหาสาเหตุที่แท้จริง ต่อไป"
------------------------------
รัฐบาลไทย-ข่าวทำเนียบรัฐบาล-“สุริยะ” ให้ความเชื่อมั่นชาวไร่อ้อยทุกปัญหามีทางออก  ยืนยันรัฐบาลพร้อมช่วยเหลือเพื่อให้อุตสาหกรรมอ้อยดีขึ้น
วันพฤหัสบดีที่ 8 สิงหาคม 2562
“สุริยะ” ให้ความเชื่อมั่นชาวไร่อ้อยทุกปัญหามีทางออก  ยืนยันรัฐบาลพร้อมช่วยเหลือเพื่อให้อุตสาหกรรมอ้อยดีขึ้น
กระทรวงอุตสาหกรรม 7 ส.ค. 62 – รัฐมนตรีว่าการกระทรวงอุตสาหกรรม ยืนยันรัฐบาลพร้อมให้ความช่วยเหลือเกษตรกรชาวไร่อ้อย โดยได้สั่งการให้สํานักงานคณะกรรมการอ้อยและน้ําตาลทราย (สอน.) ดูแลในเรื่องของราคาอ้อยอย่างใกล้ชิด
กระทรวงอุตสาหกรรม 7 ส.ค. 62 – รัฐมนตรีว่าการกระทรวงอุตสาหกรรม ยืนยันรัฐบาลพร้อมให้ความช่วยเหลือเกษตรกรชาวไร่อ้อย โดยได้สั่งการให้สํานักงานคณะกรรมการอ้อยและน้ําตาลทราย (สอน.) ดูแลในเรื่องของราคาอ้อยอย่างใกล้ชิด
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้การต้อนรับนายประภัตร โพธสุธน รัฐมนตรีว่าการกระทรวงเกษตรและสหกรณ์ และคณะสมาคมชาวไร่อ้อย จาก 36 สมาคม 4 องค์กร ประกอบด้วย ชมรมสถาบันชาวไร่อ้อยอีสานเหนือ สมาพันธ์ชาวไร่อ้อยแห่งประเทศไทย สหพันธ์ชาวไร่อ้อยแห่งประเทศไทย และสหสมาคมชาวไร่อ้อยแห่งประเทศไทย จํานวน 50 คน ที่ได้มาร่วมแสดงความยินดีในโอกาสเข้ารับตําแหน่ง พร้อมกับขอให้กระทรวงอุตสาหกรรมช่วยเหลือใน 4 เรื่องหลัก คือ 1. สถานการณ์อ้อยในฤดูกาลผลิต ปี 62/63 ที่คาดว่าจะตกต่ํา 2. การขอผ่อนปรนแนวทางการปฏิบัติในการขนส่งอ้อยเข้าสู่โรงงานในช่วงฤดูเปิดหีบอ้อย 3. ข้อกังวลในการปฏิบัติตามมาตรการอ้อยไฟไหม้ ซึ่งเป็นไปตามมติคณะรัฐมนตรีที่เห็นชอบตามที่กระทรวงอุตสาหกรรมเสนอ 4. การขอสนับสนุนสินเชื่อจากภาครัฐเพื่อเพิ่มประสิทธิภาพการผลิตอ้อยอย่างครบวงจร
รัฐมนตรีว่าการกระทรวงอุตสาหกรรม กล่าวว่า กระทรวงอุตสาหกรรม ไม่ได้นิ่งนอนใจ โดยได้สั่งการให้สํานักงานคณะกรรมการอ้อยและน้ําตาลทราย (สอน.) ติดตามสถานการฺณ์ราคาน้ําตาลทรายในตลาดโลกอย่างใกล้ชิด ว่าจะส่งผลกระทบต่ออุตสาหกรรมน้ําตาลในประเทศมากน้อยเพียงใด พร้อมหาแนวทางช่วยเหลือดูแลปัญหาราคาอ้อยที่ต่ํากว่าต้นทุนผลิต สําหรับประเด็นการขอผ่อนปรนแนวทางการปฏิบัติในการขนส่งอ้อยเข้าสู่โรงงานในช่วงฤดูเปิดหีบอ้อย มอบหมายให้ สอน. ประสานกับกรมทางหลวง กระทรวงคมนาคม ส่วนกรณีปัญหาอ้อยไฟไหม้ ขอให้เกษตรกรร่วมมือกันในการปฏิบัติตามมติคณะรัฐมนตรี อย่างไรก็ตามหากมีปัญหาในการดําเนินการให้นํามาหารือร่วมกันเพื่อหาแนวทางแก้ไขต่อไป ด้านการขอสนับสนุนสินเชื่อจากภาครัฐเพื่อเพิ่มประสิทธิภาพการผลิตอ้อยอย่างครบวงจรนั้น ขอให้เร่งรัดการปล่อยสินเชื่อตามโครงการส่งเสริมสินเชื่อเพื่อเพิ่มประสิทธิภาพการผลิตอ้อยอย่างครบวงจรโดยเร็ว และได้มอบหมายให้ สอน. หารือกับ ธกส. ให้ทําความเข้าใจกับ ธกส. ในทุกพื้นที่แล้ว
“ผมเชื่อว่าทุกปัญหาจะมีทางออก หากพวกเราร่วมมือกัน” นายสุริยะ จึงรุ่งเรืองกิจ กล่าวปิดท้าย
--------------------------------------
7 ส.ค. 62
รัฐบาลไทย-ข่าวทำเนียบรัฐบาล-สมอ. เตรียมพร้อมผู้ประกอบการหลังปรับปรุง มอก.บัลลาสต์สำหรับหลอดฟลูออเรสเซนซ์ และหลอดฟลูออเรสเซนซ์ขั้วคู่
วันจันทร์ที่ 27 มีนาคม 2560
สมอ. เตรียมพร้อมผู้ประกอบการหลังปรับปรุง มอก.บัลลาสต์สําหรับหลอดฟลูออเรสเซนซ์ และหลอดฟลูออเรสเซนซ์ขั้วคู่
สมอ. เตรียมความพร้อมผู้ประกอบการ ผู้ผลิต ผู้นําเข้า ผลิตภัณฑ์บัลลาสต์สําหรับหลอดฟลูออเรสเซนซ์ และหลอดฟลูออเรสเซนซ์ขั้วคู่ สร้างความเข้าใจในข้อกําหนดและวิธีทดสอบ ให้สอดคล้องกับมาตรฐานฉบับใหม่ ที่จะบังคับใช้กลางปีนี้
นายพิสิฐ รังสฤษฎ์วุฒิกุล เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยว่า สมอ. ได้ดําเนินการปรับปรุงมาตรฐานผลิตภัณฑ์อุตสาหกรรม หรือ มอก. มาอย่างต่อเนื่อง เพื่อยกระดับมาตรฐานการผลิตให้เหมาะสมกับการใช้งานในปัจจุบัน และคุ้มครองความปลอดภัยของผู้บริโภค ล่าสุด สมอ. ได้ดําเนินการปรับปรุงมาตรฐานผลิตภัณฑ์อุตสาหกรรมที่ต้องเป็นไปตามมาตรฐาน หรือ มาตรฐานบังคับ แล้วเสร็จ จํานวน 3 มาตรฐาน ได้แก่ 1) มอก.23-2558 บัลลาสต์สําหรับหลอดฟลูออเรสเซนซ์ : คุณลักษณะที่ต้องการด้านความปลอดภัย มีผลบังคับใช้ วันที่ 20 ธันวาคม 2560 2) มอก.2337-2557 บัลลาสต์สําหรับหลอดฟลูออเรสเซนซ์ : คุณลักษณะที่ต้องการด้านประสิทธิภาพพลังงาน มีผลบังคับใช้ วันที่ 16 สิงหาคม 2560 และ 3) มอก.956-2557 หลอดฟลูออเรสเซนซ์ขั้วคู่ : คุณลักษณะที่ต้องการด้านความปลอดภัย มีผลบังคับใช้ วันที่ 3 ตุลาคม 2560
ซึ่งมาตรฐานทั้ง 3 ฉบับ มีความแตกต่างจากมาตรฐานฉบับเดิมหลายประการ เช่น หลอดฟลูออเรสเซนซ์ขั้วคู่ จะมีการทดสอบเรื่องความปลอดภัยเพิ่มมากขึ้น ในด้านความทนความร้อนและไฟ และความคงทนทางไฟฟ้า ในส่วนของบัลลาสต์สําหรับหลอดฟลูออเรสเซนซ์ จะมีการทดสอบแรงดันไฟฟ้าสูงแบบอิมพัลส์ และการประหยัดพลังงานเพิ่มมากขึ้น เป็นต้น ดังนั้น การตีความข้อกําหนดของมาตรฐานจึงเป็นสิ่งจําเป็นอย่างยิ่งสําหรับผู้ที่เกี่ยวข้อง สมอ. จึงจัดการสัมมนา “การเตรียมความพร้อมในการแก้ไขปรับปรุงผลิตภัณฑ์บัลลาสต์สําหรับหลอดฟลูออเรสเซนซ์ : คุณลักษณะที่ต้องการด้านความปลอดภัย คุณลักษณะที่ต้องการด้านประสิทธิภาพพลังงาน และหลอดฟลูออเรสเซนซ์ขั้วคู่ : คุณลักษณะที่ต้องการด้านความปลอดภัย มาตรฐานเลขที่ มอก.23-2558 มอก.2337-2557 และ มอก.956-2557” ขึ้นในวันนี้ (27 มีนาคม 2560) เพื่อให้ผู้ทําและผู้นําเข้า ได้รับความรู้ความเข้าใจข้อกําหนดและวิธีทดสอบตามมาตรฐานฉบับใหม่ เพื่อนําไปปรับปรุงคุณภาพของผลิตภัณฑ์และโรงงานให้สอดคล้องกับข้อกําหนด รวมถึง เพื่อให้ผู้ประกอบการ ผู้ทํา ผู้นําเข้า ผู้จําหน่าย และผู้ปฏิบัติงานเกิดความเข้าใจที่ตรงกันในเรื่องเกี่ยวกับวิธีการในการขอรับใบอนุญาตทํา-นําเข้า การแสดงเครื่องหมายมาตรฐานที่ถูกต้องครบถ้วนบนผลิตภัณฑ์ รวมถึงหลักเกณฑ์และเงื่อนไขที่ต้องปฏิบัติหลังการได้รับใบอนุญาต นอกจากนี้ ยังเป็นการเพิ่มประสิทธิภาพการดําเนินงานการตรวจประเมินให้กับพนักงานเจ้าหน้าที่ ให้มีทักษะความรู้ในการตรวจประเมินยิ่งขึ้นด้วย
เลขาธิการ สมอ. กล่าวเพิ่มเติมว่า “การปรับปรุงมาตรฐานดังกล่าว ทําให้ผู้ประกอบการ ผู้ทํา ผู้นําเข้า ต้องเตรียมความพร้อมในด้านต่าง ๆ ไม่ว่าจะเป็นการทําความเข้าใจในข้อกําหนด การปรับปรุงคุณภาพผลิตภัณฑ์ การปรับปรุงโรงงาน ฯลฯ ทั้งนี้ เพื่อให้ประชาชนผู้บริโภคได้ใช้สินค้าที่มีคุณภาพได้มาตรฐาน
มีความปลอดภัยในการใช้งาน และเป็นการประหยัดพลังงานอีกด้วย”